2023 2 24
LT
Europos Sąjungos oficialusis leidinys
L 60/27
1.5.1.2.
Jeigu dėl transporto priemonės ypatybių neįmanoma laikytis nustatytosios Δt trukmės, trukmę galima pail­ ginti; bet kuriuo atveju be laiko, reikalingo transporto priemonei stabdyti ir greitinti, kiekvieno ciklo metu papildomai suteikiama 10 sekundžių greičiui v1 nusistovėti.
1.5.1.3.
Atliekant minėtus bandymus, jėga, kuria veikiamas valdiklis, turi būti sureguliuota taip, kad kiekvieną kartą, kai stabdžiai nuspaudžiami, vidutinis lėtėjimas būtų lygus 3 m/s2; galima atlikti du preliminarius bandymus, siekiant nustatyti tinkamą valdymo jėgą.
1.5.1.4.
Spaudžiant stabdžius, turi būti nuolat nustatytas didžiausiasis pavaros perdavimo santykis (išskyrus greiti­ nančiąją pavarą ir kt.).
1.5.1.5.
Kad po stabdymo vėl būtų grąžintas buvęs greitis, pavarų dėžė turi būti naudojama taip, kad kuo greičiau būtų pasiektas greitis v1 (didžiausiasis variklio ir pavarų dėžės leidžiamas pagreitis).
1.5.1.6.
Transporto priemonių, kurios nėra pakankamai autonomiškos, kad atliktų stabdžių įkaitinimo ciklus, bandymai atliekami nustatytą greitį pasiekus prieš pirmąjį stabdžių spūdį; vėliau buvęs greitis grąžinamas pasiekus didžiausiąjį pagreitį, tuomet kelis kartus iš eilės stabdoma transporto priemonei važiuojant greičiu, pasiektu kiekvieno 45 s trukmės ciklo pabaigoje.
1.5.1.7.
Jeigu transporto priemonėje įrengta B kategorijos elektrinė regeneracinė stabdžių sistema, bandymo pradžioje transporto priemonės baterijos turi būti tokios būsenos, kad elektrinės regeneracinės stabdžių sistemos sukurta stabdymo jėgos dalis neviršytų sistemos konstrukcijos užtikrinamos mažiausiosios vertės.
Šis reika­ lavimas laikomas įvykdytu, jeigu baterijų įkrova atitinka vieną iš 1.4.1.2.3 punkte nurodytų būsenų.
1.5.2.
Įkaitusių stabdžių veiksmingumas
1.5.2.1.
I tipo bandymo (aprašyto šio priedo 1.5.1 punkte) pabaigoje įkaitusios darbinės stabdžių sistemos veiks­ mingumas matuojamas tokiomis pat sąlygomis (visų pirma, veikiant pastovia valdymo jėga, ne didesne už faktiškai taikomą vidutinę jėgą), kaip atliekant 0 tipo bandymą išjungta pavara (temperatūros sąlygos gali būti kitokios).
1.5.2.2.
Šis įkaitusių stabdžių veiksmingumas turi būti ne mažesnis nei 75 proc (2).
nustatyto veiksmingumo ir ne mažesnis nei 60 proc. vertės, užregistruotos atliekant 0 tipo bandymą išjungta pavara.
1.5.2.3.
Jeigu transporto priemonėje įrengta A kategorijos elektrinė regeneracinė stabdžių sistema, spaudžiant stab­ džius turi būti nuolat įjungta aukščiausia pavara ir nenaudojamas atskiras elektrinės stabdžių sistemos valdiklis, jei jis yra.
1.5.2.4.
Jeigu transporto priemonėje įrengta B kategorijos elektrinė regeneracinė stabdžių sistema, pagal šio priedo 1.5.1.6 punktą atlikus įkaitinimo ciklus, įkaitusių stabdžių veiksmingumo bandymas atliekamas esant didžiausiajam greičiui, kurį transporto priemonė gali pasiekti stabdžių įkaitinimo ciklų pabaigoje, nebent gali būti pasiektas šio priedo 2.1.1.(A) punkte nurodytas greitis.
Kad būtų galima palyginti, važiuojant tuo pačiu greičiu ir naudojant atitinkamai įkrautos baterijos sukurtą elektrinės regeneracinės stabdžių sistemos jėgos dalį, panašią į naudojamą atliekant įkaitusių stabdžių veiks­ mingumo bandymą, pakartojamas vėlesnis šaltų stabdžių 0 tipo bandymas.
Po atsikūrimo procedūros ir bandymo leidžiama atlikti tolesnį pakartotinį antdėklų kondicionavimą prieš atliekant bandymą, skirtą antrojo šaltų stabdžių veiksmingumo bandymo ir įkaitusių stabdžių veiksmingumo bandymo rezultatams palyginti pagal šio priedo 1.5.2.2 arba 1.5.2.5 punktuose nustatytus kriterijus.
Bandymai gali būti atliekami be regeneracinių stabdžių sudedamosios dalies.
Tokiu atveju baterijų įkrovos būsenos reikalavimas netaikomas.
1.5.2.5.
Jeigu transporto priemonė atitinka šio priedo 1.5.2.2 punkte nustatytą 60 proc. reikalavimą, bet neatitinka šio priedo 1.5.2.2 punkte nustatyto 75 proc (2). reikalavimo, galima atlikti papildomą įkaitusių stabdžių veiksmingumo bandymą, taikant valdymo jėgą, neviršijančią šio priedo 2 dalyje nustatytos jėgos.
Ataskaitoje pateikiami abiejų bandymų rezultatai.
(2) Tai atitinka 0,1 v + 0,0080 v2 (m) ilgio stabdymo kelią ir didžiausiąjį vidutinį 4,82 m/s2 lėtėjimą.